**Задание.**

**1**. Прочитайте отрывок из сказки «Ай ԓаӈки оԓәӈән хӑнты йох моњщәт».

**2**. Выпишите глаголы 1 лица, ед. числа, в прошедшем и наст. времени, в субъектном спряжении. Переведите глагол на русский язык. Укажите части слова.

Пример: вант-ԓ-әм – смотрю.

**Уркәӈ ай ԓаӈкилє**

Ай ԓаӈки пухлэӈкэн вөнт хӑрийән наврыйәԓ, ԓўв сӑхтэԓа нөмәсыйәԓ, љємпийәԓ:

– Ин щи хуты, ма вөн хө!

Акэԓ ики хуща мӑнәс, па ԓөхєсәԓ:

– Ма йохәм хўват шөтшєм кўтән вантԓәм, кӑт пўпи кўлащԓәӈән. Щив хӑтәмийәԓсәм, ин пўпєӈән кӑтна вущкәсԓам. Ԓын кӑт тӑхи пєԓа щи ԓӑрысәӈән. Ма щитємән па йэԓы шөшәмсәм. Мӑнсәм, мӑнсәм щорәс кимәԓа йухәтсәм. Ин щорәс ӑԓ шөпа навәрмәсєм, щӑԓта па йэԓы шөшәмсәм.

Ин хө йош атэԓт, кўр атэԓт щи лөщман щи шөшәԓ, щи йакәԓ. Па щи мӑнәс Акэԓ ики хуща. Лупийәԓ:

– Вантэ, ака. Ма муй ԓуват вөн хө. Ма вөн па йɵр!

Щи кємән акэԓ ики лупийәԓ:

– Хиԓыйэ, нӑӈ па щи хуты уркащты хотлән. Тьɵпийэ, нӑӈ хуԓна йошэн йоша ӑнта йис, кўрэн кўра ӑнта йис, нӑӈэн хута лољ пўпийа нӑпәтты. Пўпи хуты муԓты ԓуват вөн вой. Нӑӈэна, тӑм щикєм ай войийэва, хута ԓољ щиви нӑпәтты. Хиԓыйэ, нӑӈ хуты пўпи йўкана кӑт карәӈ хумәлхайӈән кӑтна вущкәсән. Щит йа муй войӈән! Тьɵпәӈ хиԓыйэ, нӑӈ па нөмәсыԓа, щорәс нӑӈэна хута ԓољ шөпа навәрмәты. Ӑнт ки вөсэн ‒ вөйэ: щорәс щит хуты овԓы, пӑтԓы вєра вөн лор. Нӑӈ хуты вой кўр пөрмиԓәм йиӈк лот шөпа навәрмәсән.

Ин ай ԓаӈки пухийэн ӑԓ йэԓәмса. Лєваса уркащты ‒ щит йӑм вєр ӑнтө.